**ZAPISNIK**

**s 8. redne seje Sveta Krajevne skupnosti Bučna vas, ki je bila, dne 18.6.2020, v prostorih Krajevne skupnosti Bučna vas, s pričetkom ob 19 uri.**

Na seji so bili prisotni:   
- Tomaž Zoran, predsednik Sveta KS,  
- Branko Kralj, podpredsednik Sveta KS,  
- Dušan Brudar, član Sveta KS,  
- Anton Papež, član Sveta KS,  
- Mojca Ljubi, članica Sveta KS,  
- Niko Potočar, član Sveta KS,  
- Matic Vidic, član Sveta KS,  
- Marija Debevec Rakoše, članica Sveta KS,

- Peter Kostrevc, član Sveta KS.

- Andrej Štefanič, Policijska postaja Novo mesto

Opravičeno odsotni:  
- /

Sejo je pričel in vodil predsednik Sveta KS Bučna vas Tomaž Zoran, po naslednjem dnevnem redu:

1. Ugotovitev sklepčnosti

2. Romska problematika

3. Potrditev zapisnika

4. Projekti 2020

5. Športna igrišča

6. Urejenost ekoloških otokov v KS Bučna vas

7. Razno

**K 1. Točki  
Ugotovitev sklepčnosti Sveta KS Bučna vas**

Predsednik Sveta KS Bučna vas je ugotovil, da je na seji prisotnih devet članov Sveta KS Bučna vas, kar je več kot polovica in s tem je seja sklepčna.

**SKLEP:**

**Seja Sveta KS Bučna vas je sklepčna.**

**Sklep je bil soglasno sprejet.**

**K 2. Točki**

**Romska problematika**

Na seji sveta KS Bučna vas je bil prisoten g. Andrej Štefanič, predstavnik policijske postaje Novo mesto. Predstavil je trenutno stanje na področju romske problematike. Opozoril je na porast kaznivih dejanj (vdori v stanovanja, kraje, uničevanje kmetijskih površin, preglasna glasba, kurjenje,…) in podal poročilo kaznivih dejan za mesec maj.

Poročilo kaznih dejanj za obdobje 1.5.2020 do 31.5.2020:

* 23 kršitev zoper javnega mira in hrupa,
* 2 odvzema akustične opreme,
* 7 prijav zoper streljanja,
* 5 prijav kurjenja odpadkov,
* 14 opravljenih hišnih preiskav,
* 98 podanih prekrškovnih predlogov,
* 7 podanih prijav zoper nedovoljene gradnje,
* 7 oseb je bilo napotenih k sodniku za prekrške,
* 65 prijavljenih premoženjskih kršitev,
* 5 poškodovanih policistov.

G. Andrej Štefanič je poudaril dejstvo, da so omenjene probleme predstavili državnemu zboru in jih pozvali k aktivnemu reševanju romske problematike.

**Svet KS Bučna vas se seznanja s stanjem romske problematike in izvedenih aktivnostih na predelu KS Bučna vas s strani PU Novo mesto.**

**Sklep je bil soglasno sprejet.**

**K 3. Točki**

**Potrditev zapisnika 7. redne seje Krajevne skupnosti Bučna vas**

Pripomb na zapisnik ni bilo.

**SKLEP:**

**Svet KS Bučna vas sprejme zapisnik 7. redne seje sveta KS Bučna vas.**

**Sklep je bil soglasno sprejet.**

**K 4. Točki**

**Projekti 2020**

Tomaž Zoran je predstavil trenutno stanje na odprtih projektih:

1. Razsvetljava:
   * Turkova ulica (realizacija do konca meseca),
   * Daljnji vrh (planiranje),
   * Gorenje Kamenje (planiranje).
2. Planiranje izgradnje pločnika od gostišča Na vasi do naselja Muhaber.

**SKLEP:**

**Svet KS Bučna se seznanja s trenutni stanjem na projektih.**

**Sklep je bil soglasno sprejet.**

**K 5. Točki**

**Športna igrišča**

Za potrebe izgradnje športnega igrišča v naselju Dol. Kamence so bila odkupljena tri zemljišča. V prihodnjem mesecu se bodo izvedle geodetske meritve na dveh parcelah, ki so tudi predmet odkupa oz. so v sklopu ozemlja za izgradnjo športnega igrišča. Po realizaciji nakupa vseh zemljišč bo sledila sprememba namembnosti zemljišča.

**SKLEP:**

**Svet KS Bučna se seznanja s trenutni aktivnostmi na projektu športno igrišče.**

**Sklep je bil soglasno sprejet.**

**K 6. Točki**

**Urejenost ekoloških otokov v KS Bučna vas**

Izgradnja zbiralnika odpadnega olja pri gasilskem domu Dol. Kamence je bila zaustavljena oz. prekinjena zaradi onemogočene preglednosti na cestišče. Svetniki so sporočili, da komunala Novo mesto ne pobira smeti iz smetnjakov (na avtobusnih postajališčih). Ekološki otoki v krajevni skupnosti Bučna vas so neurejeni, embalaža, steklo in ostali odpadki ležijo vsepovsod, ekološki otoki so prikaz nereda. Svetniki smatrajo, da so za nastali nered krivi pripadniki romskih naselji, ki premetavajo smeti oz. odvažajo uporabne odpadke.

**SKLEP:**

**Svet KS Bučna zahteva, da Komunala Novo mesto poskrbi za red in čistočo oz. zamejitev ekoloških otokov na ozemlju krajevne skupnosti Bučna.**

**Sklep je bil soglasno sprejet.**

**K 7. Točki**

**Razno**

Dušan Brudar je opozoril na zelo slabo stanje vodovnega omrežja v kraju Daljnji vrh. Cevi neprestano pokajo in s tem nastajajo ogromni stroški z vzdrževanjem omrežja. Dušan je predlagal, da se poda zahtevo oz. izvede revizijo vzdrževalnih stroškov nad deli na vodovodnem omrežju za ta odcep (Andrej Redek – Komunala Novo mesto).

Svetni so opozorili na nepregledno cestišče oz. križišče na Dol. Kamencah (trikotno križišče pod gostiščem Na vasi). Upravljalcu cestišča je potrebno javiti, da nemudoma odstrani zelenje znotraj križišča.

Ker ni bilo več razprave, se je predsednik prisotnim zahvalil za sodelovanje in prisotnost na seji ter le-to zaključil ob 21.00 uri.

Zapisal:

Branko Kralj Tomaž Zoran  
podpredsednik Sveta KS predsednik Sveta KS